**Acordarea șomajului tehnic**

**conform Ordonanței de urgență nr. 30 din 18.03.2020 modificată și completată cu OUG 32/26.03.2020**

* **BENEFICIARI:**

Pot beneficia de indemnizație de șomaj tehnic salariații angajatorilor încadrați cu contract individual de muncă care reduc sau întrerup temporar activitatea, total sau partial, ca urmare a efectelor epidemiei coronavirusului SARS-CoV-2, pe perioada stării de urgență decretate prin Decretul nr. 195/2020, pentru perioada suspendării temporare a contractului individual de muncă din inițiativa angajatorului.

* **CUANTUM INDEMNIZAȚIE (art. XI alin. (1) din OUG nr. 30/2020)**

  Pe perioada stării de urgenţă instituite prin Decretul nr. 195/2020, pentru perioada suspendării temporare a contractului individual de muncă din iniţiativa angajatorului, potrivit art. 52 alin. (1) lit. c) din Legea nr. 53/2003 - Codul muncii, indemnizaţiile de care beneficiază salariaţii încadrați cu contract individual de muncă se stabilesc la:

* **75% din salariul de bază brut** corespunzător locului de muncă ocupat şi se suportă din bugetul asigurărilor pentru şomaj, dar nu mai mult de 75% din câştigul salarial mediu brut prevăzut de Legea bugetului asigurărilor sociale de stat pe anul 2020 nr. 6/2020, respectiv 5.429 lei X 75% =4.072 lei.
* **DOCUMENTE DEPUSE DE CĂTRE ANGAJATORI LA AJOFM SUCEAVA (art. XI alin. (2) și art. XII alin. (1) din OUG nr. 32/2020)**

ANGAJATORII pot solicita acordarea sumelor necesare plății șomajului tehnic pentru salariații încadrați în baza unor contracte individuale de muncă încheiate în condițiile Codului Muncii pe baza următoarelor documente – ***conform modelului aprobat prin Ordinul 741/31.03.2020 al ministrului muncii și protecției sociale*:**

* cerere – conform model anexă;
* declarație pe propria răspundere – conform model anexă;
* lista persoanelor cărora li s-a suspendat contractul individual de muncă, din inițiativa angajatorului, potrivit art. 52 al. (1) lit. c) din Legea 53/2003-Codul muncii - conform model anexă;

*Precizări:* Angajatorii își asumă răspunderea pentru corectitudinea și pentru veridicitatea datelor înscrise în documentele depuse la AJOFM Suceava.

Plata indemnizației se va face către conturile deschise de angajatori la băncile comerciale.

**Cei care lucrează în baza altui tip de contract decât contractul individual de muncă**

**se vor adresa la Agenția Județeană pentru Plăți și Inspecție Socială (A.J.P.I.S.) Suceava *la:***

 **- Tel: 0729846450 ; 0730057472;**

- [**http://suceava.mmanpis.ro**](http://suceava.mmanpis.ro/)**; e-mail:****ajpis.suceava@mmanpis.ro**

* **DEPUNERE DOCUMENTE LA AJOFM SUCEAVA ȘI TERMEN DE PLATĂ CĂTRE SALARIAȚI (art. XII și XIII din OUG nr. 30/2020 modificate de OUG 32/2020)**

Documentele menționate mai sus se vor depune **pe platforma aici.gov.ro.**

Documentele se depun în luna curentă pentru plata indemnizaţiei din luna anterioară, iar plata din bugetul asigurărilor pentru şomaj se face în cel mult 15 de zile de la depunerea documentelor.

Plata indemnizației se efectuează salariatului în termen de maximum 3 zile lucrătoare de la primirea de către angajator a sumelor.

**Depunerea documentelor se va face astfel**:

- pentru luna martie 2020, începând cu data de **01.04.2020**;

- pentru luna aprilie 2020, în funcție de durata stării de urgență, începând cu data de **01.05.2020.**

* **TERMEN DE PLATA ȘI DECLARARE A OBLIGAȚIILOR FISCALE PRIVIND INDEMNIZAȚIA PENTRU ANGAJATORI (art. XI alin. (4), (5), (7) și (8) din OUG nr. 30/2020)**

Indemnizaţia este supusă impozitării şi plăţii contribuţiilor sociale obligatorii, conform prevederilor Legii nr. 227/2015 privind Codul fiscal, iar calculul, reţinerea şi plata impozitului pe venit, a contribuţiei de asigurări sociale de stat şi a contribuţiei de asigurări sociale de sănătate se realizează de către angajator din indemnizaţiile încasate din bugetul asigurărilor pentru şomaj, cu mențiunea că nu se datorează contribuţie asiguratorie pentru muncă.

Termenul de plată şi declarare a obligaţiilor fiscale este data de 25, inclusiv, a lunii următoare celei în care se face plata din bugetul asigurărilor de şomaj.

* **ATENȚIE**

În situația în care un angajat are încheiate mai multe contracte individuale de muncă din care cel puțin un contract cu normă întreagă este activ, acesta nu beneficiază de indemnizația de șomaj tehnic. În situația în care toate contractele sunt suspendate ca urmare a instituirii stării de urgență, angajatul beneficiază de indemnizația aferentă contractului individual de muncă cu drepturile salariale cele mai avantajoase.

Indemnizația poate fi suplimentată de angajator cu sume reprezentând diferența de până la minimum 75% din salariul de bază corespunzător locului de muncă ocupat, în conformitate cu prevederile art. 53 [alin. (1)](https://lege5.ro/Gratuit/gi2tknjxgq/codul-muncii-din-2003?pid=56618205&d=2020-03-30#p-56618205) din Legea nr. 53/2003.

* **RELAȚII SUPLIMENTARE se pot solicita la numerele de telefon: 0786 232 449, 0786290204, 0786 232 450, 0230 523279.**